விடிந்ததுவும் தானறியாள்! பரிதி மேற்கில் விழுந்ததையும் அவளறியாள்; இரவு வந்து படிந்ததுத னிக்குடிலில்! விளக்கு மில்லை! பதறினாள்! விழிதிறந்தாள்! எழுந்தி ருந்தாள்! உடல்நோகத் தீக்கடைந்தாள்! விளக்கை ஏற்றி உடன்துயின்ற அன்னத்தைப் பார்த்தாள்; இல்லை! இயல் 83      ஆத்தாவுடன் படுத்திருந்த அன்னம் விடியலில் காணவில்லை.  சேயிழையாள் துயில்கிடந்த இடத்தில் தோய்ந்த செங்குருதி கண்டிட்டாள்; ஐயோ என்று வாயிலிலும் உட்புறத்தும் வௌிப்பு றத்தும் வஞ்சியுடல் தனைத்தேடிக் காணா ளாகித் தூயவளே அன்னமே என்று கூவிச் சொல்லொன்றும் செவியினிலே கேளா ளாகி